Diari Oficial de la Generalitat Valenciana


Sumari del DOGV 4204, del 06-03-2002 (2002/2230)

Informació pública de la Resolució del conseller d'Innovació i Competitivitat, de 21 de febrer de 2002, per la qual s'autoritza la modificació de la tarifa de subministrament domiciliari d'aigua a València, Godella, Rocafort, Manises, Riba-roja de Túria (Pol. l'Oliverar), Quart de Poblet (parcial), Xirivella (parcial), Mislata (parcial), Paterna (Pol. Fuente del Jarro, Terramelar, barri de la Coma i Parc Tecnològic). Expedient número 950136/122001.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4204

Data del DOGV
:   06-03-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/2230


Organisme emissor
:   Aguas de Valencia, SA

Tipus de document
:   Anunci

Informació pública de la Resolució del conseller d'Innovació i Competitivitat, de 21 de febrer de 2002, per la qual s'autoritza la modificació de la tarifa de subministrament domiciliari d'aigua a València, Godella, Rocafort, Manises, Riba-roja de Túria (Pol. l'Oliverar), Quart de Poblet (parcial), Xirivella (parcial), Mislata (parcial), Paterna (Pol. Fuente del Jarro, Terramelar, barri de la Coma i Parc Tecnològic). Expedient número 950136/122001. [2002/X2230]
  
Vista la sol·licitud presentada per Aigües de València, SA, per a la modificació de tarifes de subministrament domiciliari d'aigua a València, Godella, Rocafort, Manises, Riba-roja de Túria (Pol. l'Oliverar), Quart de Poblet (parcial), Xirivella (parcial), Mislata (parcial), Paterna (Pol. Fuente del Jarro, Terramelar, barri de la Coma i Parc Tecnològic).
  
Vist que figura incorporat a l'expedient certificat de l'acord del ple de l'Ajuntament de València, de data 5 de desembre de 2001, favorable a la modificació sol·licitada. Igualment, hi consta el certificat de l'Ajuntament de Godella, acord adoptat pel ple de 29 de gener de 2002, desfavorable a la tarifa proposada per Aigües de València, SA.
  
Atès que, pel Gabinet Tècnic de Preus, s'emet informe motivat tot proposant inicialment un increment anual del 2,7% respecte de la tarifa vigent en base a les consideracions més endavant apuntades.
  
Atès que la tarifa s'ha mostrat suficient per finançar la totalitat de despeses, sense perjudici i independentment de la idoneïtat o oportunitat d'aquells costos que s'han vingut imputant a aquesta, entre altres, els provinents de compromisos econòmics financers adquirits amb anterioritat.
  
Atès que l'extemporaneïtat en l'aplicació tarifària per a l'exercici 2002, amb l'augment proposat pel Gabinet Tècnic de Preus, queda compensada amb l'increment general del 3,4% sol·licitat, criteri aquest avalat per la sol·licitud del Servei del Ciclo Integral de l'Aigua de l'Ajuntament de València.
  
Atès que d'allò exposat i d'altres dades aportades a les actuacions és procedent aprovar la tarifa sol·licitada, de conformitat amb les normes dictades a l'efecte, sent competència del conseller d'Innovació i Competitivitat l'adopció de la present resolució, en virtut de les atribucions expressament conferides en l'article 9.3 del Decret 82/1984, de 30 de juliol.
  
Vistos el Decret 2.226/1977, de 27 d'agost; l'Ordre del Ministeri de l'Interior de 30 de setembre de 1977; el Reial Decret 2.695/1977, de 28 d'octubre, en relació amb el que disposa el Reial Decret 2.310/1982, de 24 de juliol; Decret de 5 d'octubre de 1982, publicat en el Diari Oficial de la Generalitat Valenciana de 19 d'octubre de 1982; Llei 37/1992, de 28 de desembre; i d'altres preceptes de general aplicació, resolc:
  
Autoritzar la tarifa que se cita, per al servei de subministrament domiciliari d'aigua indicat.
  
Tarifa que s'aprova:
  
1r.) Quota de servei (euros/mes)
  
Calibre 7 mm 1,364
  
Calibre 10 mm 2.061
  
Calibre 13 mm 2,741
  
Calibre 15 mm 4,171
  
Calibre 20 mm 6,954
  
Calibre 25 mm 9,742
  
Calibre 30 mm 13,919
  
Calibre 40 mm 27,827
  
Calibre 50 mm 41,758
  
Calibre 65 mm 83,499
  
Calibre 80 mm 125,245
  
Calibre 100 mm 166,991
  
Calibre 125 mm 250,472
  
Calibre 150 mm 361,815
  
Calibre 200 mm 667,947
  
2n.) Quota de consum (euros/m³)
  
A) Cont. de 7, 10 y 13 mm. Fins a 12 m³/bim. (1) 0,184
  
B) Per als altres casos 0,245
  
C) Per als consums municipals (sense quota) (2) 0,196
  
(1) Bonificació 255
  
(2) Sense quota de servei. Bonificació 20%
  
3r.) Aigua en alta (euros/m³)
  
Per a subministraments d'alta continus 0,112
  
4t.) Altres tarifes
  
A) Quota reposició de servei (euros/ud.): 73,43
  
B) Cànon boques incendis (euros/ud.): 4,580
  
C) Tarifa inversions. Aplicable a tots els consums A i B del punt 2 i punt 3: 0,037
  
D) Cànon de regulació del sistema Xúquer'Túria. Aplicable a tots els A i B del punt 2 i 3: 0,015
  
Tant les quotes de servei com les de consum hauran d'aplicar-se als consums efectivament verificades a partir de la data d'entrada en vigor de les noves tarifes. A tots aquests preus excepte el 4t.D), els serà aplicat l'IVA legalment establert.
  
Sobre les presents tarifes s'aplicarà l'impost sobre el valor afegit, d'acord amb allò establert en la Llei 37/1992, de 28 de desembre.
  
La present resolució és definitiva en via administrativa, i contra ella podrà interposar-se, en el termini de dos mesos comptador des de l'endemà de la seua notificació, recurs contenciós administratiu competent, d'acord amb els criteris establerts en l'article 14 de la Llei 29/1998, de 13 de juliol, reguladora de la Jurisdicció Contenciosa Administrativa.
  
València, 1 de març de 2002.- El director general: Francisco Pontes Estevan.